คือว่าหนูมีตกขาวเยอะอ่ะค่ะแล้วก็บางครั้งมาเยอะเหมือนตอนประจำเดือนมาอ่ะค่ะตกขาวหนูมีสีขาวบางสีเหลืองบ้างอ่ะค่ะแล้วมีกลิ่นเหม็นด้วยหนูของซื้อผลิตภัณที่ล้างน้องสาวมาใช้ดูแล้วก็ม่ด้ผลอะค่ะมันเป็นสบู่เหลวแบบนั้นอ่ะค่ะแต่ใช้จนหมดขวดก็ม่หายยังมีกลิ่นเหมือนเดิมอ่ะค่ะม่ทราบว่าหนูเป็นอะไรหรือเปล่าค่ะ
สวัสดีค่ะ ตกขาวสีปกติควรจะเป็นสีขาวใสถึงขาวขุ่นได้เหมือนแป้งเปียก ปริมาณไม่มากนัก ไม่คัน ไม่ระคายเคืองที่ช่องคลอดหากตกขาวมีสีเหลืองๆปน ร่วมกับมีกลิ่นเหม็นผิดปกตินั้น อาจจะเป็นความผิดปกติที่เกิดจากการติดเชื้อในช่องคลอดหรือปากมดลูก อาจเป็นเชื้อรา เชื้อแบคทีเรีย หรือเชื้อโพรโทซัวก็ได้ หรือเป็นการระคายเคืองในช่องคลอดจากสารที่ใช้กับช่องคลอดแล้วเกิดการแพ้ หรือระคายเคืองจากการสวนล้างโดยเบื้องต้นควรงดการใช้สบู่เหลวดังกล่าวมาไปก่อน แนะนำการใช้แค่น้ำเปล่าสะอาดล้างภายนอกจะดีที่สุด ไม่สวนล้างช่องคลอดเด็ดขาด งดการมีเพศสัมพันธ์หากยังมีอาการต่อเนื่อง คันช่องคลอดมาก ตกขาวผิดปกติออกมาเยอะ หรือเลือดออกผิดปกติร่วมด้วย ควรรีบไปพบแพทย์